AKCINĖS BENDROVĖS „KLAIPĖDOS ENERGIJA“ TURTO NUOMOS KONKURSO SĄLYGOS IR KONKURSO TVARKOS APRAŠAS

1. Viešajam turto nuomos konkursui organizuoti akcinės bendrovės „Klaipėdos energija“ (toliau - Bendrovė) generalinio direktoriaus įsakymu sudaroma laikinoji turto nuomos konkurso komisiją (toliau – komisija). Komisija sudaroma iš ne mažiau kaip 3 narių – turto valdytojo darbuotojų.

2. Konkurso sąlygos:

2.1. Turto nuomotojas: AB „Klaipėdos energija“, įmonės kodas 140249252;

2.2 informacija apie nuomojamą turtą:

2.2.1. dalis sandėlio, 653,82 kv. m nuomojamo ploto, kurio unikalus Nr. 2192-9001-1192, esantis adresu Danės g. 8A, Klaipėda, pažymėtas plane 39F1p, inventorinis Nr. T10107A, nuomojamos patalpos pastato plane pažymėtos: Nr. 1-1, Nr. 1-3, Nr. 1-4, Nr. 2-1;

2.2.2. aikštelė, 671,32 kv. m ploto, kurios unikalus Nr. 4400-5982-5491, esanti adresu Danės g. 8A, Klaipėda, pažymėta plane k3;

2.2.3. aikštelė, 351,33 kv. m ploto, kurios unikalus Nr. 4400-5982-5968, esanti adresu Danės g. 8C, Klaipėda, pažymėta plane 1k5.

2.3. turto naudojimo paskirtis - sandėliavimo patalpos. Teritorijoje vykdoma transporto ir asmenų leidimų kontrolės sistema;

2.4. pradinis turto nuompinigių dydis 2000 Eur be pridėtinės vertės mokesčio (toliau – PVM), + PVM, viso 2420 Eur su PVM. Ne PVM mokėtojui PVM bus skaičiuojamas.

2.5. mokesčiai sumokami ne vėliau kaip per 7 darbo dienas nuo PVM sąskaitos faktūros gavimo dienos.

2.6. praleidus nuomos mokesčio mokėjimo terminą mokami 0,02% nesumokėtos sumos dydžio delspinigiai už kiekvieną uždelstą dieną.

2.7. turto nuomos terminas - 24 mėnesiai;

2.8. konkurso dalyvių registravimo vieta: (Danės g. 8, Klaipėda, Bendrovės administracijoje VAC vadovo kabinete tel. 868677259, el. p. egidijus.preibys@klenergija.lt konkurso dalyvių registravimo laikas: 2023-04-11 nuo 9:00 val. iki 10:00 val.;

2.9. turto apžiūros sąlygos: kontaktinis asmuo - VAC vadovas, tel. 868677259, el. p. egidijus.preibys@klenergija.lt, turto apžiūros data ir laikas: 2023 balandžio 5 d., 9:00 val. iki 10:00 val.);

2.10. komisijos posėdžio vieta: Danės g. 8, Klaipėda, data: 2023 balandžio 11 d. 10:15 val.;

3. Konkurso sąlygos ne vėliau kaip per 5 dienas nuo jų patvirtinimo turi būti paskelbtos Bendrovės interneto svetainėje www.klenergija.lt ir bent vienoje visuomenės informavimo priemonėje.

**VIEŠOJO NUOMOS KONKURSO DALYVIŲ REGISTRAVIMAS**

  4. Konkurso dalyviai 2023-04-11 nuo 9:00 val. iki 10:00 val. pateikia užklijuotą voką Bendrovės administracijoje Danės g. 8, Klaipėda, komisijos nariui VAC vadovui, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“. Voke turi būti pateikti šie dokumentai:

4.1. paraiška, kurioje nurodomas konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas;

4.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

4.3. pasiūlymas, kuriame nurodytas siūlomas konkretus nuompinigių dydis;

4.4. paaiškinimas, kokiam tikslui konkurso dalyvis naudos nuomojamą turtą.

5. Konkurso dalyviai registruojami turto (nurodomas pavadinimas ir adresas) nuomos konkurso dalyvių registracijos pažymoje. Konkurso dalyvius registruoja komisijos narys VAC vadovas. Pasibaigus konkurso dalyvių registravimo laikui, registracijos pažymoje įrašoma, kada baigta registracija, pažymą turi vizuoti konkurso dalyvius registravęs komisijos narys komisijos pirmininkas.

6. Konkurso dalyvių registracijos pažymoje turi būti šie rekvizitai: konkurso dalyvio registracijos eilės numeris, voko gavimo data ir tikslus laikas (minučių tikslumu), konkurso dalyvio pavadinimas. Konkurso dalyvio registracijos eilės numeris užrašomas ant konkurso dalyvio pateikto užklijuoto voko.

7. Asmenys konkurso dalyviais neregistruojami, jeigu pateikė neužklijuotą voką arba pasibaigus skelbime nurodytam dokumentų registravimo laikui, jeigu pagal užrašą ant gauto užklijuoto voko neįmanoma identifikuoti norimo išsinuomoti Bendrovės turto, jeigu nurodyti trūkumai neištaisomi, kol dokumentai registruojami.

8. Įregistruotas konkurso dalyvis iki skelbime nurodyto dokumentų registravimo termino pabaigos turi teisę atšaukti pateiktą paraišką ir pateikti naują paraišką ir kitus 4 punkte nurodytus dokumentus. Tokiu atveju konkurso dalyvių registracijos pažymoje įrašoma, kad ankstesnė paraiška atšaukta ir, jeigu pateiktas naujas vokas, nurodoma naujo voko pateikimo data ir laikas. Konkurso dalyviui, pateikusiam voką su naujais dokumentais, suteikiamas naujas registracijos numeris. Draudžiama pateikti naują paraišką, neatšaukus ankstesniosios. Konkurso dalyviui, atšaukusiam pateiktą paraišką, jo pateikti dokumentai grąžinami įvykus konkursui arba, jeigu dalyvauti konkurse neįsiregistruoja nė vienas kitas asmuo, pasibaigus dokumentų registravimo terminui.

9. Iki komisijos posėdžio pradžios konkurso dalyvių vokai su dokumentais neatplėšiami, kiti asmenys su duomenimis apie įregistruotus konkurso dalyvius nesupažindinami.

**NUOMOS KONKURSO VYKDYMAS**

10. Nuomos konkursas vykdomas per jo sąlygose numatytą komisijos uždarą posėdį.

11. Per komisijos posėdį komisijos nariai įsitikina, kad vokai su dokumentais nepažeisti, komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi 4 punkte nurodyti dokumentai, o paraiškose nurodyta visa reikiama informacija, nustato konkurso dalyvių siūlomus Bendrovės turto nuompinigių dydžius.

12. Konkurso laimėtoju pripažįstamas konkurso dalyvis, pasiūlęs didžiausią Bendrovės turto nuompinigių dydį. Jeigu tokį pat (didžiausią) dydį pasiūlo keli konkurso dalyviai, konkurso dalyviu pripažįstamas dalyvis, anksčiau įregistruotas pažymoje.

13. Kai konkursą laimi didžiausią Bendrovės turto nuompinigių dydį pasiūlęs asmuo jam ne vėliau kaip per 3 darbo dienas nuo komisijos protokolo pasirašymo komisija laimėtojo nurodytu elektroniniu paštu išsiunčia pranešimą, kuriame nurodomi tikslūs nuomos sutarties pasirašymo data ir laikas, taip pat nurodoma galimybė konkurso laimėtojui suderinti kitą nuomos sutarties pasirašymo datą. Konkurso dalyviai nelaimėję konkurso apie konkurso rezultatus nebus informuojami.

14. Konkurso laimėtojas, negalintis atvykti nurodytu laiku pasirašyti nuomos sutarties, turi ne vėliau kaip per 5 darbo dienas nuo pranešimo gavimo apie tai informuoti komisiją ir suderinti kitą nuomos sutarties pasirašymo datą. Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties. Tokiu atveju komisijos sprendimu konkurso laimėtoju pripažįstamas kitas pagal eilę konkurso sąlygas atitinkančius dokumentus pateikęs konkurso dalyvis, pasiūlęs didžiausią Bendrovės turto nuompinigių dydį.

15. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka 4 punkto reikalavimus, ir jis pasiūlo Bendrovės turto nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.

16. Jeigu dalyvauti turto nuomos konkurse neužsiregistruoja nė vienas dalyvis arba visi konkurso dalyviai pasiūlo nuompinigių dydį, mažesnį už nustatytą pradinį nuompinigių dydį, ir (ar) pateikiami ne visi 4 punkte nurodyti dokumentai, konkursas skelbiamas neįvykusiu.

17. Bendrovė bet kuriuo metu iki nuomos sutarties sudarymo turi teisę nutraukti konkurso procedūras, jeigu:

17.1. atsiranda aplinkybių, kurių nebuvo galima numatyti iki paskelbiant konkursą;

17.2. paskelbus konkursą paaiškėja, kad Bendrovės turto nuoma negalima.

18. Konkurso dalyviai apie sprendimą nutraukti konkurso procedūras informuojami Bendrovės tinklapyje [www.klenergija.lt](http://www.klenergija.lt).

19. Paskelbti Bendrovės turto nuompinigių dydžiai, juos pasiūlę konkurso dalyviai, konkurso rezultatai įrašomi komisijos protokole, kurį ne vėliau kaip kitą dieną po komisijos posėdžio pasirašo komisijos pirmininkas ir komisijos nariai. Konkurso dalyviai ar jų įgalioti atstovai turi teisę susipažinti su komisijos protokolu atvykus į Bendrovę.

**NUOMOS SUTARTIES PASIRAŠYMAS IR TURTO PERDAVIMAS**

20. Bendrovės turto nuomos sutartį pasirašo su turto nuomos konkurso laimėtoju arba jo įgaliotu atstovu – ne vėliau kaip per 10 darbo dienų nuo komisijos protokolo pasirašymo, išskyrus tuos atvejus, kai konkurso laimėtojui informavus, kad jis negali nurodytu laiku atvykti pasirašyti nuomos sutarties, suderinama kita nuomos sutarties pasirašymo data;

21. Bendrovės turto perdavimas įforminamas Bendrovės ilgalaikio materialiojo turto perdavimo ir priėmimo aktu.